Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS

 iepirkuma komisijas

2025. gada 26. maija sēdē

Iepirkuma procedūras

**“Termālo radiometrijas videonovērošanas kameru iegāde”**

Identifikācijas Nr.RS/2025/33

**NOLIKUMS**

**Rīga**

**2025**

1. **VISPĀRĪGĀ INFORMĀCIJA**
2. **Iepirkuma priekšmets, procedūras veids un paredzamā līguma cena**
	1. Iepirkuma procedūras mērķis ir noteikt saimnieciski izdevīgāko piedāvājumu termālo radiometrijas videonovērošanas kameru piegādei.
	2. Iepirkuma procedūras veids – atklāta iepirkuma procedūra (turpmāk – iepirkuma procedūra) saskaņā ar Pasūtītāja Iepirkuma nolikumu.
	3. Galvenais CPV kods: 35125300-2 (Drošības kameras).
	4. Iepirkuma paredzamā līguma cena: 115 605,00 EUR neieskaitot pievienotās vērtības nodokli (turpmāk – PVN).
	5. Iepirkuma komisija: iepirkuma procedūru organizē Pasūtītāja apstiprināta iepirkuma komisija (turpmāk – iepirkuma komisija).
3. **Iepirkuma identifikācijas numurs:** RS/2025/33.
4. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību “Rīgas satiksme”

Reģ. Latvijas Republikas Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800.

1. **Pasūtītāja kontaktpersona:**

Alena Kamisarova, tel. +371 67104791, e-pasts – alena.kamisarova@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš piegādātājs, kas atbilst Pasūtītāja izvirzītajām prasībām un ir tiesīgs piedāvāt sniegt nolikumā paredzēto pakalpojumu, un, iesniedzot piedāvājumu, apliecinās spējas sniegt šajā nolikumā minēto pakalpojumu, kā arī slēgt iepirkuma līgumu (turpmāk – iepirkuma līgums) ar tajā minētajiem noteikumiem.
	2. Piegādātājiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja piegādātāju apvienībai tiks piešķirtas iepirkuma līguma slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
2. **INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**
3. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi sekretariats@rigassatiksme.lv.
	3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā piecas dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
4. **Iespējas saņemt iepirkuma procedūras dokumentus un ar tiem iepazīties**
	1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.
5. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Iepirkuma procedūras procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
	4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
6. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz **līdz 2025. gada 17. jūnija plkst. 15.00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
	6. Pasūtītājs nesedz nekādus izdevumus, kas pretendentiem ir radušies sakarā ar piedāvājuma sagatavošanu un iesniegšanu.
7. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
8. **Piedāvājuma sastāvs**
	1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no:
		1. pieteikuma, kas sagatavots atbilstoši 2. pielikuma paraugam;
		2. pretendenta atlases dokumentiem, kas sagatavoti atbilstoši iepirkuma procedūras nolikuma 18.punktā noteiktajām prasībām;
		3. finanšu piedāvājuma, kas sagatavots saskaņā ar nolikuma 19.punkta un 3.pielikuma prasībām;
		4. tehniskā piedāvājuma, kas sagatavots atbilstoši nolikuma 20.punkta prasībām.
9. **Piedāvājuma apjoms**
	1. Piedāvājumu pretendents ir tiesīgs iesniegt par visu iepirkuma priekšmetu kopumā. Nepilnīgi piedāvājumi nav atļauti.
	2. Piedāvājumu variantu iesniegšana šajā iepirkuma procedūrā nav pieļaujama.

**III INFORMĀCIJA PAR IEPIRKUMA PRIEKŠMETU**

1. **Pakalpojuma priekšmets un apjoms**
	1. **Iepirkuma priekšmets:** Piegādātājam jāveic termālo radiometrijas videonovērošanas kameru (turpmāk arī – Preces) piegāde saskaņā ar Tehniskās specifikācijas (2.pielikums) un līguma noteikumiem (4.pielikums).
	2. **Preces piegādes termiņš:** Preces piegādes termiņš ne ilgāk kā 60 (sešdesmit) dienas no iepirkuma līguma noslēgšanas brīža;
	3. **Garantijas termiņš:** ir vismaz 2 gadi no pieņemšanas – nodošanas akta parakstīšanas dienas.
	4. Nepieciešamības gadījumā, detalizētāku informāciju par piegādājamo Iekārtu var saņemt, sazinoties ar Pasūtītāja kontaktpersonu Iekšējo drošības sistēmu daļas vadītājs Mārtiņš Baltais, tālr.26361519, e-pasts: martins.baltais@rigassatiksme.lv.
2. **Līguma izpildes laiks un vieta**
	1. Pasūtītājs slēgs iepirkuma līgumu ar uzvarējušo pretendentu pamatojoties uz iepirkuma līguma projektu (4.pielikums), pretendenta iesniegto piedāvājumu un saskaņā ar iepirkuma procedūras nolikumā noteiktajām prasībām.
	2. Iepirkuma līguma pielikumi tiks izstrādāti pēc iepirkuma uzvarētāja paziņošanas saskaņā ar iepirkuma procedūras nolikumā, tā pielikumos un iepirkuma procedūras uzvarētāja piedāvājumā ietverto informāciju.
	3. Norēķini starp Pasūtītāju un Izpildītāju tiek veikti saskaņā ar iepirkuma līguma (projekts nolikuma pielikumā Nr.4) noteikto kārtību.
	4. Līguma izpildes vieta – Rīga.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Iepirkuma komisija attiecībā uz Pretendentu, kuram būtu piešķiramas iepirkuma līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	2. Iepirkuma komisija attiecībā uz Pretendentu, kuram būtu piešķiramas iepirkuma līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, pieprasa iesniegt kompetentu institūciju izziņas (Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	3. Pasūtītājs veic pārbaudi un izslēdz Pretendentu no dalības iepirkumu procedūrā Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
	4. Pasūtītājs veic pārbaudi un izslēdz Pretendentu no dalības iepirkumu procedūrā, ja tiek konstatēti 2022.gada 8.aprīļa Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1.panta 23.punktā iekļautajā 5.k panta 1.punktā noteiktie gadījumi.

1. **Prasības profesionālās darbības veikšanā**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir fiziskā persona, tad jābūt reģistrētam kā saimnieciskās darbības veicējam, vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
	2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās iepirkuma līguma summas un šo darbu raksturojumu. Ja apvienība nolikumā noteiktajā kārtībā tiek atzīta par iepirkuma procedūras uzvarētāju un iegūst tiesības slēgt iepirkuma līgumu, tad apvienības dalībniekiem pirms iepirkuma līguma noslēgšanas jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
2. **Prasības pretendenta tehniskajām un profesionālajām spējām**
	1. Pretendentam ne vairāk kā 3 (trīs) iepriekšējos gados (2022., 2023., 2024. un 2025.gadā līdz piedāvājuma iesniegšanai) ir pieredze termālo radiometrijas videonovērošanas kameru piegādē.
	2. Ja pretendents ir apvienība, tad vismaz vienam apvienības dalībniekam jāatbilst 17.1. punktā noteiktajiem kritērijiem.

**V PRETENDENTA ATLASES DOKUMENTI**

**UN FINANŠU PIEDĀVĀJUMS**

1. **Pretendenta atlases dokumenti**
	1. Lai noskaidrotu Pretendenta atbilstību Pasūtītāja izvirzītajām atlases prasībām, Pasūtītājs pārbaudīs par Pretendentu pieejamo informāciju publiskās datubāzēs. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
	2. Kopā ar piedāvājumu pretendentam jāiesniedz šādi “Pretendentu dokumenti”:
		1. Ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt iepirkuma līgumu, ja attiecīgās valsts normatīvie akti paredz šāda dokumenta izsniegšanu;
		2. Ārvalstu pretendentiem jāiesniedz izziņa, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības;
		3. Informācija par pretendenta pieredzi iesniedzama, atbilstoši nolikuma 17.1. punktam, pēc šādas tabulas Nr.1:

Tabula Nr.1

|  |  |  |  |  |
| --- | --- | --- | --- | --- |
| Nr. | Līguma priekšmets  | Līguma izpildes gads | Pasūtītājs, piegādes adrese | Pasūtītāja atbildīgā persona, amats, telefons |
| 1. |  |  |  |  |

* 1. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	2. Apliecinot atbilstību prasībām attiecībā uz Pretendenta tehniskajām un profesionālajām spējām, Pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
	3. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir vismaz 10 000 EUR bez PVN, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās iepirkuma līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgās iepirkuma procedūras ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
	4. Pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.
1. **Finanšu piedāvājums**
	1. Finanšu piedāvājums jāsagatavo saskaņā ar noteikto formu (3.pielikuma), cenas norādot EUR bez PVN. Cenā ietilpst: Preces vērtība, piegāde, transportēšanas izmaksas, nodokļi (izņemot pievienotās vērtības nodokli), nodevas, muitas u.c. ar Preces piegādes līguma izpildi saistītās izmaksas.
	2. Piedāvājuma cena jānorāda ar precizitāti 2 (divas) zīmes aiz komata.
	3. Piedāvājumā nedrīkst būt svītrojumi, labojumi.
2. **Tehniskais piedāvājums**
	1. Tehniskais piedāvājums jāsagatavo saskaņā ar Nolikuma 2.pielikuma noteiktās formas 10.punktu, norādot pilnu informāciju, lai Pasūtītājam būtu iespējams pārliecināties par piedāvātās Preces atbilstību Pasūtītāja izvirzītajām prasībām, **tajā skaitā pievienojot Preces tehnisko dokumentāciju** u.c. dokumentus.

**VI PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota Iepirkuma komisija.
	2. No sākuma Iepirkuma komisija veic piedāvājumu noformējuma pārbaudi, kuras laikā iepirkuma komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, Iepirkuma komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma procedūras dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
	4. Iepirkuma komisija veic pretendenta tehniskā piedāvājuma atbilstības pārbaudi iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, Iepirkuma komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Iepirkuma komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Aritmētisko kļūdu labojumi tiek veikti izejot no fakta, ka piedāvājumā pareizi ir norādīta katras vienības cena. Novērtējot un salīdzinot piedāvājumus, kuros bijušas aritmētiskas kļūdas, Iepirkuma komisija ņem vērā izlabotās cenas.
	6. Iepirkuma komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Iepirkuma komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
	7. Iepirkuma komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
	8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	9. Iepirkuma komisija attiecībā uz Pretendentu, kuram būtu piešķiramas iepirkuma līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
	1. Piedāvājuma izvēles kritērijs ir iepirkuma procedūras Nolikuma prasībām atbilstošs piedāvājums ar zemāko piedāvāto kopējo cenu.
	2. Ja vairāku pretendentu piedāvātā vērtējamā cena ir vienāda, piedāvājuma novērtēšanā kā uzvarētājs tiek noteikts tā pretendenta piedāvājums, kura piedāvātā 3.pielikuma 1. pozīcijas “*Termālās radiometrijas videonovērošanas kameras ar iebūvētiem sensoriem iekštelpām*” un 2. pozīcijas “*Termālās radiometrijas videonovērošanas kameras ar četrām bāzēm un astoņiem iznesamajiem sensoriem ārtelpām*” kopēja cena ir zemākā. Izšķirošais kritērijs, ja, tomēr, iepriekšējā teikumā minētajā kritērijā divi vai vairāki Pretendenti ir piedāvājuši vienādu cenu, iepirkuma komisija izvēlas to pretendentu, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.
3. **Lēmumu pieņemšanas kārtība un pretendentu informēšana**

23.1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas Iepirkuma komisijas locekļu, bet ne mazāk kā trīs locekļi.

23.2. Komisija lēmumu par iepirkuma procedūras rezultātiem pieņem ar balsu vairākumu. Ja Komisijas locekļu balsis sadalās vienādi, izšķirošā ir komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas.

* 1. Lēmumu par iepirkuma procedūras rezultātiem pieņem Iepirkuma komisija saskaņā ar nolikuma 22.punktā noteikto piedāvājumu izvēles kritēriju.
	2. Iepirkuma komisija var jebkurā brīdī pārtraukt iepirkuma procedūru, ja tam ir objektīvs iemesls.
	3. Pēc lēmuma pieņemšanas visi Pretendenti 5 (piecu) darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.
1. **Iepirkuma līguma noslēgšana**
	1. Iepirkuma komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līgumu sagatavošanai. Iepirkuma Līgums tiek slēgts uz Pretendenta piedāvājuma pamata atbilstoši līguma projektam, kas pievienots nolikumam kā 4.pielikums.
	2. Ja izraudzītais Pretendents atsakās slēgt iepirkuma līgumu ar Pasūtītāju vai neparaksta to 5 (piecu) darba dienu laikā pēc iepirkuma līguma saņemšanas (neparakstīšana šādā gadījumā tiek uzskatīta par atsacīšanos slēgt iepirkuma līgumu), Iepirkuma komisija pieņem lēmumu slēgt iepirkuma līgumu ar nākamo Pretendentu, kurš iesniedzis iepirkuma procedūras nolikumam atbilstošu saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu.
	3. Ja tiek pieņemts lēmums slēgt iepirkuma līgumu ar nākamo Pretendentu, kurš piedāvājis nolikumam atbilstošu saimnieciski visizdevīgāko piedāvājumu, bet tas atsakās slēgt iepirkuma līgumu vai neparaksta to 5 (piecu) darba dienu laikā pēc iepirkuma līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
2. **PIELIKUMI**

1. pielikums –Tehniskā specifikācija un Tehniskā piedāvājuma veidne;

 2. pielikums – Pieteikuma forma;

3.pielikums – Finanšu piedāvājuma forma;

 4.pielikums – Iepirkuma līguma projekts.

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* K.Meiberga

* + - 1. **pielikums**

Iepirkuma procedūras nolikumam

“Termālo radiometrijas videonovērošanas kameru iegāde”

identifikācijas Nr. RS/2025/33

**TEHNISKĀ SPECIFIKĀCIJA UN TEHNISKĀ PIEDĀVĀJUM VEIDNE [[1]](#footnote-2)**

“Termālo radiometrijas videonovērošanas kameru iegāde”

1. **Iepirkuma priekšmets:**
	1. Četras (4) termālās radiometrijas videonovērošanas kameras ar iebūvētiem sensoriem **iekštelpām**. Video novērošanas termālajām kamerām jānodrošina ārējās elektroautobusu bateriju temperatūras uzraudzība apkopju laikā.
	2. Četras (4) termālās radiometrijas videonovērošanas kameras ar četrām bāzēm un astoņiem termālajiem iznesamajiem sensoriem **ārtelpām**. Video novērošanas termālajām kamerām jānodrošina ārējās elektroautobusu bateriju temperatūras uzraudzība uzlādes laikā RP SIA “Rīgas satiksme” uzlādes stacijās. Kameras paredzēts uzstādīt uz esošajiem apgaismes stabiem, kuriem ir nodrošināta tīkla komunikācija.
2. **Programmatūras prasības:**

2.1. Kamerām jāspēj nodrošināt trauksmes signāla nosūtīšanu sasniedzot pasūtītāja noteikto temperatūru uz “DIGIFORT” videonovērošanas sistēmu.

2.2.Videonovērošanas kamerām ir jābūt EN54 sertificētām(vai ekvivalents[[2]](#footnote-3)), lai tās nepieciešamības gadījumā varētu pievienot pie ugunsdrošības un trauksmes atklāšanas sistēmas. Kamerām un to komponentes ir jāspēj apvienot vienotā kopējā sistēmā.

1. **Sertifikātu prasības:**
	1. EN55032:2012+AC:2013, EN55035:2017, EN50121-4:2016, EN61000-6-1:2007, EN61000-6-2:2015, EN61000-6-3:2007+A1:2011+AC:2012, EN61000-6- 4:2007+A1:2011, EN 50581:2012, EN62368-1:2014+AC:2015, EN69050-22:2006, 47 CFR Part 15b, AS/NZS CISPR32:201 vai ekvivalenti[[3]](#footnote-4).
2. **Atbalstītie tīkla protokoli:**
	1. DHCP (client and server), DNS, ICMP, IGMP v3, IPv4, IPv6, HTTP, HTTPS, FTP, FTPS, NFS, NTP (client and server), RTP, RTCP, RTSP, SFTP, SIP (client and server), SMB/CIFS, SNMP, SMTP, SSL/TLS 1.3, UDP, VLAN, VPN, Zeroconf/mDNS.
3. **Datu drošība:**
	1. Lietotāju un lietotāju grupu pārvaldība, SSL connections, IP-adrešu pieslēgumu filtrēšana, IEEE 802.1X, ielaušanās uzraudzība, bildes.
4. **Prasības sistēmas nodrošinājumam:**
	1. **Sistēmai ir jāatbilst šādiem tiesību aktiem informācijas drošības jomā:**
		1. Latvijas Republikas Nacionālās kiberdrošības likums, kas attiecas uz pamata drošības sistēmām.
		2. Eiropas Parlamenta un padomes 2016. gada 27. aprīļa regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti.
5. **Pakalpojuma sniedzējam ir jānodrošina Digifort video sistēmas licences, jāveic sensoru programmēšana un integrēšana esošajā video sistēmā, lietotāju ievadapmācība.**
6. **Iekārtas piegāde un tās sistēmas ieprogrammēšana un integrēšana esošajā video sistēmā jānodrošina 60 dienu laikā no līguma noslēgšanas dienas.**
7. **Iekārtai ar tās ieprogrammēto sistēmu jānodrošina 2 gadu ražotāja garantija un garantijas remonts.**
8. **Tehniskais piedāvājums:**

|  |  |  |  |
| --- | --- | --- | --- |
| **Nr.p.k.** | **Prasība** | **Prasības apraksts** | **Pretendenta piedāvājums** |
| **1.** | **Prasības termālās radiometrijas kamerām ar iebūvētiem termālās radiometrijas sensoriem un bāzēm** |
| **1.1.** | Videonovērošanas kamera | Ražotāja vai pārstāvja nosaukums |  |
| **1.2.** | Videonovērošanas kameras modelis | Modeļa nosaukums vai sērijas numurs |  |
| **1.3.** | Kameras izšķirtspēja redzamās gaismas sensoriem | ne mazāk kā 4K UHD 3840x2160, pie malas izšķirtspējas 16:9. un sensora izmēru ne mazāku kā 1/1,8“ |  |
| **1.4.** | Kameras jūtība pret gaismu dienas sensoriem | ne mazāk kā 0,1 lx@ 1/60s; 0,005 lx@1s. Nakts ne mazāk kā sensoriem 0,02 lx @ 1/60s; 0,001 lx @ 1s |  |
| **1.5.** | Ekspozīcijas kontrole manuālā un automātiskā | robežās no 1 s līdz 1/16000 s |  |
| **1.6.** | Ārējas vides noturības klase un darbības temperatūra | ne zemāk kā IP66 klase ar ārējās darbības temperatūras diapazonu vismaz no -40 °C līdz 65 °C ,/95 % rel. humidity (non-condensing) |  |
| **1.7.** | Komunikāciju savienojumu pieslēgvietas | vismaz 3 ārējo funkcionālo moduļu ievienošanas ligzdas, vismaz 1 ieejas/1 izejas ports |  |
| **1.8.** | Iebūvētā sensora termālā jūtība | ne mazāk kā 50 mK |  |
| **1.9.** | Jānodrošina | Iebūvēti ārējās vides temperatūras sensors |  |
| gaismas spilgtuma līmeņa sensors |  |
| pasīvais infrasarkanais sensors |  |
| vismaz 60° vertikālais skata leņķis |  |
| **1.10.** | Iebūvētā sensora infrasarkanais gaismas spektrs | no 7.5 līdz 13.5 μm |  |
| **1.11.** | Iebūvētā sensora termālo mērījumu robežas | Vismaz no -40 līdz 550 °C. |  |
| **1.12.** | Iebūvētā sensora termālā izšķirtspēja | ne mazāk kā VGA: 630 x 470 |  |
| **2.** | **Prasības termālās radiometrijas videonovērošanas kamerām ar bāzēm un** **iznesamajiem sensoriem ārtelpām** |
| **2.1.** | Videonovērošanas kamera | Ražotāja vai pārstāvja nosaukums |  |
| **2.2.** | Videonovērošanas kameras modelis | Modeļa nosaukums vai sērijas numurs |  |
| **2.3.** | Ekspozīcijas kontrole  | manuālā un automātiskā robežās no 1 s līdz 1/16000 s |  |
| **2.4.** | Ārējas vides noturības klase un darbības temperatūra | ne zemāk kā IP66 klase ar ārējās darbības temperatūras diapazonu vismaz no -40 °C līdz 65 °C ,/95 % rel. humidity (non-condensing) |  |
| **2.5.** | Komunikāciju savienojumu pieslēgvietas | vismaz 4 pieslēguma savienojošās ligzdas, kuras vienlaikus atbalsta 2 iznesamo sensoru pievienošanu un 2 funkcionālo moduļu pievienošanu, vismaz 1 datu tīkla pieslēgvieta ar 1000BaseT standarta, vismaz 1 USB C savienojuma ligzda |  |
| **2.6.** | Jānodrošina | Iebūvēti ārējās vides temperatūras sensors |  |
| gaismas spilgtuma līmeņa sensors |  |
| pasīvais infrasarkanais sensors |  |
| vismaz 60° vertikālais skata leņķis |  |
| **2.7.** | **Prasības iznesamajiem termālajiem sensoriem ar termālās radiometrijas funkciju, kuri savienojas ar kameras bāzi** |
| 2.7.1. | Savienojuma kabeļa garums  | ne mazāk kā 2 metri |  |
| 2.7.2. | Iznesamā sensora termālā jūtība | ne mazāk kā 50 mK |  |
| 2.7.3. | Iznesamā sensora infrasarkanais gaismas spektrs  | no 7.5 līdz 13.5 μm |  |
| 2.7.4. | Iznesamā sensora termālo mērījumu robežas  | Vismaz no -40 līdz 550 °C. |  |
| 2.7.5. | Iznesamā sensora izšķirtspēja  | ne mazāk kā 630 x 470 |  |
| 2.7.6. | Iznesamā sensora kadru skaits  | ne mazāk kā 9 kadri sekundē |  |
| 2.7.7. | Neatkarīgi termālo mērījumu lauki ar dažādām mērījumu notikumu konfigurācijām | ne mazāk kā 20 |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts

**2. pielikums**

Iepirkuma procedūras nolikumam

“Termālo radiometrijas videonovērošanas kameru iegāde”

identifikācijas Nr. RS/2025/33

**PIETEIKUMA FORMA**

**Pieteikums**

**Iepirkuma procedūrā “Termālo radiometrijas videonovērošanas kameru iegāde”**

identifikācijas Nr. RS/2025/33

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālruņa numurs** |  |
| **E-pasta adrese** |  |

1. **PIETEIKUMS**

Iepazinušies ar Iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu Iepirkuma procedūrā un apliecinām savu atbilstību Iepirkuma procedūras nolikuma prasībām.

Iesniedzot piedāvājumu, mēs apliecinām, ka esam iepazinušies ar Iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus Iepirkuma procedūras nolikumam pievienotā līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Informējam, ka uzņēmuma patiesais labuma guvējs ir -\_\_\_\_\_\_\_\_\_\_\_\_\_\_\_\_\_ [[4]](#footnote-5)

Apliecinām, ka Pretendenta pārstāvētā uzņēmumā īpašumtiesības vairāk nekā 50% apmērā tieši vai netieši nepieder:

- juridiskajai personai, vienībai vai struktūrai, kura reģistrēta Krievijas Federācijā;

- fiziskajai personai Krievijas pilsonim, vai fiziskās personas dubultpilsonības gadījumā viena no pilsonībām ir Krievijas Federācijas pilsonība;

- fiziskajai personai, kas dzīvo Krievijas Federācijā.

Kā arī apliecinu, ka plānotais darījums ar Pasūtītāju nenotiek iepriekš minēto personu vārdā vai vadībā**[[5]](#footnote-6)**.

Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**3.pielikums**

Iepirkuma procedūras nolikumam

“Termālo radiometrijas videonovērošanas kameru iegāde”

identifikācijas Nr. RS/2025/33

**FINANŠU PIEDĀVĀJUMA FORMA
Iepirkuma procedūrā “Termālo radiometrijas videonovērošanas kameru iegāde”**

identifikācijas Nr. RS/2025/33

Pretendents \_\_\_\_\_\_\_\_\_\_\_\_\_\_\_\_\_\_\_\_(pretendenta nosaukums) piedāvā veikt termālo radiometrijas videonovērošanas kameru piegādi atbilstoši šādām prasībām un par šādu cenu:

|  |
| --- |
| 1. Pretendenta piedāvājumā ir jābūt iekļautām visām izmaksām, kas saistītas ar tehniskās specifikācijas prasību izpildi un iekārtu piegādi.
2. Pretendentam jānodrošina Digifort video sistēmas licences, jāveic sensoru programmēšana un integrēšana esošajā video sistēmā un lietotāju ievadapmācība.
 |
| 1. Apliecinām, ka pretendenta rīcībā ir pietiekamie tehniskie un cilvēku resursi, lai nodrošinātu kvalitatīvu un prasībām atbilstošu piegādi.
 |
| 1. Iekārtu piegāde un ieprogrammēšana tiks nodrošināta \_\_\_\_ (\_\_\_\_\_\_\_\_\_\_) dienu laikā no līguma noslēgšanas dienas.
 |
| 1. Iekārtām ar ieprogrammēto sistēmu tiek nodrošināta garantija: \_\_\_\_ (\_\_\_\_\_\_\_\_\_\_) mēnešus.
 |

|  |  |  |  |  |
| --- | --- | --- | --- | --- |
| **Nosaukums** | **\*Ražotājs, modelis** | **Skaits****(gab.)** | **Cena par vienu vienību EUR bez PVN** | **\*\*Cena kopā par visu apjomu EUR bez PVN** |
| Termālās radiometrijas videonovērošanas kameras ar iebūvētiem sensoriem **iekštelpām** |  | 4 |  |  |
| Termālās radiometrijas videonovērošanas kameras ar četrām bāzēm un astoņiem iznesamajiem sensoriem **ārtelpām** |  | 4 |  |  |
| “Digifort” video sistēmas licences kamerai | **-** | 8 |  |  |
| Sensoru programmēšana un integrēšana esošajā video sistēmā | **-** | 8 |  |  |
| **KOPĀ:** |  |

*\*Saskaņā ar Tehniskās specifikācijas prasībām.
\*\*Piedāvātajā cenā ir iekļautas visas ar preci un piegādi saistītās izmaksas.*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts

**4. pielikums**

Iepirkuma procedūras nolikumam

“Termālo radiometrijas videonovērošanas kameru iegāde”

identifikācijas Nr. RS/2025/33

LĪGUMA PROJEKTS

**LĪGUMS Nr.\_\_**

par termālo radiometrijas videonovērošanas kameru piegādi

Rīgā,

*Datums skatāms laika zīmogā*

**Rīgas pašvaldības sabiedrība ar ierobežotu atbildību „Rīgas satiksme”**, vien.reģ.Nr.40003619950, turpmāk – Pasūtītājs, tās \_\_\_\_\_\_\_\_\_\_\_\_\_ personā, kura rīkojas saskaņā ar valdes pilnvarojumu, no vienas puses,

un

**„\_\_\_\_\_\_\_”**, vien.reģ.Nr.40003585832, turpmāk – Izpildītājs, tās \_\_\_\_\_\_\_\_\_\_ personā, kas rīkojas saskaņā ar \_\_\_\_\_\_\_\_\_\_\_\_\_, no otras puses, katrs atsevišķi un abi kopā, turpmāk – Puse/Puses, pamatojoties uz Pasūtītāja rīkotās iepirkuma procedūras “Termālo radiometrijas videonovērošanas kameru iegāde” (identifikācijas Nr. RS/2025/33) rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
	1. Izpildītājs ar saviem spēkiem un līdzekļiem apņemas veikt termālo radiometrijas videonovērošanas kameru (turpmāk – Iekārtas) piegādi, sensoru programmēšanu, integrēšanu esošajā video sistēmā un lietotāju ievadapmācības, saskaņā ar Līguma 1.pielikumā ietverto Tehnisko specifikāciju un tehnisko piedāvājumu un Līguma 2.pielikumā ietverto Finanšu piedāvājumu, kā arī Līgumā norādītajiem piegādes termiņiem.
2. **LĪGUMA DARBĪBAS TERMIŅŠ**
	1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
	2. Izpildītājs veic Iekārtu piegādi, sensoru programmēšanu, integrēšanu esošajā video sistēmā un lietotāju ievadapmācības **60 (sešdesmit) dienu** laikā no līguma noslēgšanas brīža;
	3. Izpildītājs nodrošina Iekārtām vismaz 2 (divu) gadu garantiju.
3. **LĪGUMA SUMMA UN NORĒĶINU KĀRTĪBA**
	1. Līguma kopējā darījuma summa ir **EUR \_\_\_\_\_\_\_\_\_,\_\_\_ EUR** (\_\_\_\_\_\_ *euro*, \_\_\_\_\_ centi) neieskaitot pievienotās vērtības nodokli (turpmāk - PVN), kas tiek sadalīta šādi:
	2. PVN likme tiks piemērota saskaņā ar normatīvajos aktos noteikto.
	3. Samaksa par Iekārtu piegādi, sensoru programmēšanu, integrēšanu esošajā video sistēmā un lietotāju ievadapmācībām tiek veikta 30 (trīsdesmit) dienu laikā pēc pieņemšanas un nodošanas akta parakstīšanas un rēķina saņemšanas dienas, pārskaitot attiecīgo summu uz Izpildītāja rēķinā norādīto bankas kontu. Nosakot samaksas kārtību un apmēru, tiek ieturēti aprēķinātie līgumsodi, ja tādi Izpildītājam ir aprēķināti saskaņā ar Līguma noteikumiem.
	4. Pavadzīmēs un rēķinos Izpildītājam ir obligāti jānorāda Līguma numurs un Pasūtītāja pasūtījuma numurs (ja tāds piešķirts).
	5. Izpildītājam ir pienākums nosūtīt rēķinu uz Pasūtītāja e-pastu: rekini@rigassatiksme.lv.
	6. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
4. **PIEGĀDES IZPILDES UN PIEŅEMŠANAS KĀRTĪBA**
	1. Izpildītājs piegādā Iekārtas, veic sensoru programmēšanu, integrēšanu esošajā video sistēmā un lietotāju ievadapmācības saskaņā ar Līguma nosacījumiem.
	2. Izpildītājs piegādā Iekārtas, veic sensoru programmēšanu, Iekārtu integrēšanu esošajā video sistēmā un lietotāju ievadapmācības saskaņā ar 2.2. punktā noteikto termiņu. Par gatavību veikt Iekārtu piegādi, sensoru programmēšanu, integrēšanu esošajā video sistēmā un lietotāju ievadapmācības, Izpildītājs paziņo Līguma 10.1.1.punktā norādītajai Pasūtītāja pilnvarotajai personai e-pastā un saskaņo precīzu piegādes, programmēšanas un apmācību dienu un laiku.
	3. Pasūtītāja pilnvarotā persona pieņem no Izpildītāja Iekārtas, sensoru programmēšanu, Iekārtu integrēšanu esošajā video sistēmā un lietotāju ievadapmācības. Līguma 10.1.1.punktā norādītās Pasūtītāja pilnvarotās personas pārbauda Iekārtu, sensoru programmēšanu, integrēšanu esošajā video sistēmā un lietotāju ievadapmācības atbilstību Līguma noteikumiem.
	4. Konstatējot piegādāto Iekārtu un/ vai sensoru programmēšanas, Iekārtu integrēšanu esošajā video sistēmā neatbilstību Līguma noteikumiem, Pasūtītāja pilnvarotā persona 5 (piecu) darba dienu laikā no dienas, kad Izpildītājs ir piegādājis Iekārtas un veicis sensoru programmēšanu, integrēšanu esošajā video sistēmā, sagatavo neatbilstības pieteikumu par konstatētajiem trūkumiem (turpmāk - neatbilstības pieteikums) un paziņo par to Izpildītāja pārstāvim uz elektroniskā pasta adresi. Tādā gadījumā, tiek uzskatīts, ka Iekārtu piegāde nav veikta un Pasūtītājs, ja minētie trūkumi netiek novērsti Iekārtu piegādes termiņa ietvaros vai Izpildītājs nepierāda, ka neatbilstības pieteikumā norādītie trūkumi vai neatbilstības nav pamatoti, piemēro līgumsodu Izpildītājam atbilstoši 6.4. apakšpunktā noteiktajai kārtībai līdz brīdim, kamēr Izpildītājs nenovērsīs konstatētās nepilnības.
	5. Izpildītājam 2 (divu) darba dienu laikā pēc neatbilstības pieteikuma saņemšanas jāatsūta savs pārstāvis paskaidrojumu sniegšanai par neatbilstības pieteikumā norādītajām neatbilstībām vai sniedz rakstisku paskaidrojumu par neatbilstības pieteikumā norādītajām neatbilstībām.
	6. Ja Izpildītājs nepilda 4.5.punkta noteikumus un nesniedz argumentētu skaidrojumu, vai pierādījumus, ka neatbilstības pieteikumā norādītās neatbilstības nav patiesas, tiek uzskatīts, ka Izpildītājs piekrīt neatbilstības pieteikumā minētajiem trūkumiem vai neatbilstībām.
	7. Ja Izpildītājs nepiekrīt Pasūtītāja neatbilstības pieteikumā norādītajiem Iekārtu trūkumiem vai neatbilstībām, Puses strīda izšķiršanā vai trūkuma konstatēšanai, vai neatbilstības konstatēšanai var pieaicināt neatkarīgu ekspertu ekspertīzes veikšanai. Ja ekspertīzē tiek konstatēts, ka Iekārtām ir trūkumi vai neatbilstības, Izpildītājs sedz ekspertīzes izmaksas.
	8. Ja tiek konstatēti Iekārtu un/vai sensoru programmēšanas, integrēšanu esošajā video sistēmā trūkumi vai neatbilstības, Izpildītājam jāveic atbilstošu Iekārtu piegāde un/vai atkārtotu sensoru programmēšanu, Iekārtu integrēšanu esošajā video sistēmā. Ja Izpildītājs nevar piegādāt atbilstošas Iekārtas, tam ir pienākums 10 (desmit) dienu laikā par saviem līdzekļiem izvest neatbilstošās Iekārtas no Pasūtītāja teritorijas.
	9. Pasūtītāja pilnvarotā persona paraksta Iekārtu pieņemšanas un nodošanas aktu tikai pēc neatbilstības pieteikumā minēto trūkumu un neatbilstību novēršanas.
5. **KVALITĀTE UN GARANTIJAS**
	1. Izpildītājs nodrošina piegādātajām Iekārtām garantiju **2 (divi) gadi**, skaitot no dienas, kad Izpildītājs ir veicis Iekārtu piegādi, un Puses parakstījušas pieņemšanas un nodošanas aktu. Garantija attiecas uz izgatavošanas defektiem, kā arī bojājumiem, kas radušies Izpildītājam transportējot Iekārtas, bet neattiecas uz bojājumiem, kas radušies Iekārtu ekspluatācijas noteikumu neievērošanas rezultātā.
	2. Izpildītājs garantē, ka piegādātās Iekārtas atbilst to izgatavotāja tehniskajiem noteikumiem un Līguma prasībām.
	3. Līguma 5.1.punktā norādītajā garantijas laikā Izpildītājs bez maksas nodrošina Iekārtu un/vai to darbības bojājumu novēršanu, kas nav radušies Pasūtītāja vai tā darbinieku vainas dēļ, vai Iekārtu nomaiņu, piegādi, ja tāda nepieciešama bojājumu novēršanai Iekārtu ekspluatācijas vietā.
	4. Pasūtītāja pilnvarotā persona par konstatētajiem Iekāru bojājumiem un/vai darbības traucējumiem paziņo Izpildītājam, nosūtot neatbilstības pieteikumu uz Izpildītāja pilnvarotās personas elektronisko e-pasta adresi.
	5. Izpildītājs apņemas garantijas laikā par saviem līdzekļiem novērst visus atklātos bojājumus un darbības traucējumus, veicot Tehniskajā specifikācijā minēto Iekārtu remontu vai maiņu 10 (desmit) darba dienu laikā, ja Pasūtītājs nav veicis patvaļīgu to remontu vai modernizāciju. Ja Izpildītājs garantijas saistības nespēj pildīt noteiktajos termiņos, Izpildītājs bojāto vienību vai tās komponenti bez papildu samaksas aizstāj ar līdzvērtīgu vai labāku. Novēršanas laiks tiek skaitīts no nākamās darba dienas no neatbilstības pieteikuma nosūtīšanas brīža. Pēc bojājumu un/vai darbības traucējumu novēršanas Pasūtītāja pilnvarotā persona paraksta Izpildītāja darba uzdevumu, fiksējot laiku, cikos pieteiktais bojājums un/vai darbības trūkums novērsts.
6. **PUŠU TIESĪBAS, PIENĀKUMI UN ATBILDĪBA**
	1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	2. Šajā Līgumā noteikto saistību neizpildīšanas gadījumā vainīgā Puse atlīdzina otrai Pusei tiešos zaudējumus, bet Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
	3. Līgumsoda samaksa neatbrīvo Puses no to pienākumu izpildes, kā arī ar savu darbību nodarīto zaudējumu atlīdzināšanas.
	4. Par līgumā noteikto Iekārtu piegādes, sensoru programmēšanas, integrēšanas esošajā video sistēmā un / vai lietotāju ievadapmācības termiņu nokavēšanu Pasūtītājs ir tiesīgs pieprasīt no Izpildītāja līgumsodu 0,1% apmērā no Līguma kopējās summas par katru nokavēto dienu, bet ne vairāk kā 10 % no Līgumā noteiktās Iekārtu piegādes cenas.
	5. Ja Izpildītājs Iekārtu piegādi, sensoru programmēšanu, integrēšanu esošajā video sistēmā un / vai lietotāju ievadapmācību kavē vairāk par 30 dienām vai atsakās no Līgumā noteikto darbu izpildes, Pasūtītājs ir tiesīgs vienpusēji izbeigt Līgumu. Ja Pasūtītājs izbeidzis Līgumu, pamatojoties uz šo Līguma punktu, Pasūtītājam ir tiesības pieprasīt no Izpildītāja līgumsodu 2 000,00 EUR apmērā.
	6. Par samaksas termiņu neievērošanu Izpildītājs ir tiesīgs pieprasīt Pasūtītājam līgumsodu 0,1% apmērā no nokavētā maksājuma summas par katru nokavēto dienu, bet ne vairāk kā 10 % no neizpildīto saistību summas.
	7. Ja Izpildītājs pienācīgi nepilda vai neievēro Līguma 5.punktā noteiktās kvalitātes un garantijas saistības, tad Pasūtītājs ir tiesīgs pieprasīt no Izpildītāja līgumsodu 0,1% apmērā no Iekārtu izmaksām par katru nokavēto dienu, bet ne vairāk kā 10 % no neizpildīto saistību summas.
	8. Pasūtītājam ir tiesības ieturēt līgumsodu no Izpildītājam izmaksājamās summas. Ja tas nav iespējams Pasūtītājs izraksta un iesniedz Izpildītājam rēķinu par līgumsoda samaksu. Rēķinu par līgumsodu otra Puse apmaksā 5 darba dienu laikā, skaitot no tā iesniegšanas dienas.
	9. Pasūtītājam ir tiesības vienpusēji izbeigt Līgumu šādos gadījumos:
		1. Izpildītājs ir patvaļīgi pārtraucis Līguma izpildi;
		2. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
		3. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
		4. Izpildītājs saistībā ar Līguma noslēgšanu vai izpildi ir veicis prettiesisku darbību;
		5. Sabiedrisko pakalpojumu sniedzēju iepirkumu likuma 69.panta pirmajā daļā noteiktajos gadījumos.
		6. Ja tiek konstatēts, ka Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
		7. Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenas apmērā, kas noteikta Līguma 3.1.punktā, apmērā.
	10. Izpildītājam ir tiesības vienpusēji izbeigt Līgumu, ja Pasūtītājs neveic maksājumu un līgumsods sasniedz 10% (desmit procentus) no neapmaksātās summas, neieskaitot PVN;
	11. Līgums tiek izbeigts paziņojuma kārtībā. Līgums ir uzskatāms par izbeigtu ar dienu, kad adresāts ir saņēmis paziņojumu, kas ierakstītā pasta sūtījumā ir nosūtīts uz adresāta juridisko adresi, vai elektroniski pa e-pastu vai e-adresē.
	12. Līgums var tikt izbeigts par to Pusēm noslēdzot rakstisku vienošanos.
	13. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, kā arī izpildes grūtības un citi līdzīgi apstākļi nav pamats Līguma izbeigšanai no Izpildītāja puses.
	14. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 *euro*, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	15. Izpildītājs drīkst veikt jauna apakšuzņēmēja nomaiņu/iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja iesaistīšanai Līguma izpildē.
	16. Izpildītājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā <https://www.rigassatiksme.lv/files/sadarbibas_ar_darijumu_partneriem_pamatprincipi_2025.pdf>. Gadījumā, ja Izpildītājs neievēro šos pamatprincipus, Pasūtītājs ir tiesīgs izbeigt Līgumu.
7. **NEPĀRVARAMA VARA**
	1. Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas vai citu tamlīdzīgu apstākļu rezultātā, kurus Puses nevarēja ne paredzēt, ne novērst.
	2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām, kuru izpilde tiek tādējādi kavēta.
	3. Gadījumā, ja rodas nepārvaramas varas apstākļi, kas ietekmē šī Līguma atsevišķu daļu izpildes termiņus, bet netraucē izpildīt Līgumu kopumā, Puses saskaņo savu turpmāko rīcību attiecībā uz Līguma izpildi un tā termiņiem.
	4. Pusei, kuras darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
	5. Ja nepārvaramas varas apstākļi turpinās ilgāk par2 (diviem) mēnešiem, Pusēm ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski padarītajiem darbiem, kuri ir nodoti Līgumā noteiktajā kārtībā.

**8. KONFIDENCIALITĀTE**

* 1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
	2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (piegādi, veiktajiem darbiem, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
	3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
1. **Strīdu risināšana**

Visus strīdus, kas izriet no Līguma, Puses risina savstarpējās pārrunās. Ja strīds pārrunās netiek atrisināts 30 (trīsdesmit) kalendāro dienu laikā no domstarpību rašanās brīža, to izskata Latvijas Republikas vispārējās instances tiesā saskaņā ar Latvijas Republikas normatīvajiem aktiem.

1. **CITI LĪGUMA NOTEIKUMI**
	1. Puses nosaka, ka ar Līguma izpildi saistītos jautājumus risinās Pušu pilnvarotās personas:
		1. No Pasūtītāja puses- \_\_\_\_\_\_\_\_\_\_\_\_\_\_, tālr: \_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_\_.
		2. no Izpildītāja puses – \_\_\_\_\_\_\_\_\_\_\_\_\_\_, tālr: \_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_\_.
		3. pilnvarotajām personām ir tiesības pieteikt un pieņemt darbus, saskaņot Iekārtu piegādes laikus, parakstīt pieņemšanas un nodošanas aktus, rēķinus un pavadzīmes, nosūtīt neatbilstības pieteikumus, risināt garantijas jautājums, kā arī risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus Līgumā un tā pielikumā.
	2. Par Izpildītāja informēšanu par darba vides riskiem, Pasūtītājs nozīmē atbildīgo personu - \_\_\_\_\_\_\_\_\_\_\_\_\_\_, tālr: \_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_\_.
	3. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta, izmantojot e-pasta adreses.
	4. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
	5. Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	6. Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.
	7. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	8. Līguma nodaļu nosaukumi izmantoti teksta pārskatāmībai un tie nevar tikt izmantoti Līguma noteikumu interpretācijai un skaidrošanai.
	9. Līgums ar pielikumiem parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai no Pusēm ir pieejams abpusēji parakstīts Līgums elektroniskā formātā.
2. **REKVIZĪTI UN PARAKSTI**

|  |  |  |
| --- | --- | --- |
| Pasūtītājs: |  | Izpildītājs: |
| **RP SIA “Rīgas satiksme”**Juridiskā adrese: Kleistu iela 28, Rīga LV-1067Biroja adrese: Vestienas iela 35, Rīga LV-1035Vien. reģ. Nr. 40003619950Banka: Kods: Konts:  |  |  **“”**Juridiskā/ Biroja adrese: Vien. reģ. Nr. Banka: Konts: Kods:  |
| *\*/* / |  | *\*/ /* |
|  |  |  |

\*DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

1. Tehniskās specifikācijas aktualizācijas datums: 2025.gada 11.maijā. [↑](#footnote-ref-2)
2. Par ekvivalentu standarta esamībai tiek uzskatīts dokuments, kas apliecina, ka ražotājs vai neatkarīga testēšanas laboratorija, izmantojot attiecīgā standarta piešķiršanas metodoloģiju, balstoties uz testu rezultātiem ir atzinusi, ka piedāvātā iekārta atbilst standarta piešķiršanas nosacījumiem. [↑](#footnote-ref-3)
3. Par ekvivalentu standarta esamībai tiek uzskatīts dokuments, kas apliecina, ka ražotājs vai neatkarīga testēšanas laboratorija, izmantojot attiecīgā standarta piešķiršanas metodoloģiju, balstoties uz testu rezultātiem ir atzinusi, ka piedāvātā iekārta atbilst standarta piešķiršanas nosacījumiem. [↑](#footnote-ref-4)
4. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-5)
5. Apliecinājumā minētā informācija ir nepieciešama RPSIA “Rīgas satiksme”, lai izpildītu Noziedzīgi iegūtu līdzekļu legalizācijas un terorisma un proliferācijas finansēšanas novēršanas un Starptautisko un Latvijas Republikas nacionālo sankciju likumu un ES Padomes Regulas Nr. 833/2014 “Par ierobežojošiem pasākumiem saistībā ar Krievijas darbībām, kas destabilizē situāciju Ukrainā” prasības, un, ja RPSIA “Rīgas satiksme” neiegūst likumā noteikto klienta izpētes prasību izpildei nepieciešamo patieso informāciju un dokumentus apjomā, kas tam ļauj veikt pārbaudi pēc būtības, RPSIA “Rīgas satiksme” ir tiesīgā neuzsākt vai izbeigt darījuma attiecības ar darījuma partneri. [↑](#footnote-ref-6)